# data[].attributes.body
Rafting je sport koji se sastoji u takmičenju timova u profesionalnim takmičarskim čamcima sa 4 do 6 članova, a takmiči se u 3 discipline: slalomu, sprintu i spustu. Praktikuje na rijekama 3. klase (prema međunarodnoj klasifikaciji).

# data[].attributes.attachment_link.keywords[]
Boats and boating--Equipment and supplies

# data[].attributes.attachment_link.keywords[]
Boats and boating--Equipment and supplies

# data[].attributes.body
Prvi put su se natjecanja u raftingu kao ekstremni sport počela održavati sredinom 90-ih godina dvadesetog stoljeća.

# data[].attributes.body
Čamci za rafting napravljeni su od izuzetno otporne višeslojne gume te imaju više odvojenih zračnih komora. Dužina čamca je između 3 i 6 metara. U većini slučajeva čamac ima i kormilara ("skipera"), koji sjedi na krmi čamca i kormilom ili, češće, veslom, upravlja i navodi čamac kroz riječne nalete.

# data[].attributes.attachment_link.keywords[]
Boats and boating--Equipment and supplies

# data[].attributes.body
Danas je rafting jedan od najpopularnijih oblika aktivnog odmora i nije nam potrebno iskustvo da bi učestvovali u njemu. Tako rafting kao ekstremni sport privlači ne samo profesionalne sportaše, već i obične turiste.

# data[].attributes.body
U turističkoj ponudi Bosne i Hercegovine u posljednjih nekoliko godina u samom vrhu nalaze se avanturistički i ekstremni sportovi, a jedan od takvih svakako je rafting.

U Bosni i Hercegovini su najpoznatiji raftinzi na rijekama Una, Neretva i Tara.

# data[].attributes.body
S obzirom da se ponuda u BiH se iz godine u godinu razvija i konstantno se radi na poboljšanju kvaliteta usluga, danas možemo slobodno reći da je rafting u BiH na svjetskom nivou. Na Vrbasu je zastupljen sportski rafting.

# data[].attributes.attachment_link.readable_text
U turističkoj ponudi BiH u posljednjih nekoliko godina u samom vrhu nalaze se avanturistički i ekstremni sportovi, a jedan od takvih svakako je rafting. Programi koji se nude za tržište u Bosni i Hercegovini ostavljaju snažan utisak na učesnike i ostaju im u dugom i prelijepom sjećanju.

U svijetu su kao najatraktivnije i najzanimljivije rijeke za rafting prepoznate Vrbas, Rakintnica, Drina, Una, Tara i Neretva, te u posljednje vrijeme Krivaja i Trebižat, a spoj divljine i prirode, adrenalina i izazova, tradiconalne kuhinje i porodične dobrodošlice garantira nezaboravan provod.

Turistička ponuda u BiH se iz godine u godinu razvija i konstantno se radi na poboljšanju kvaliteta usluga. Danas možemo slobodno reći da je rafting u BiH na svjetskom nivou. Na Vrbasu je zastupljen sportski rafting. Svake se godine održava takmičenje, a 2009. godine Vrbas je bio domaćin Svjetskog prvenstva u ovom sportu. Neretva spada u grupu blažih rijeka za rafting, dok su Tara i Una mnogo ekstremnije.
Rafting na Neretvi
Planinska rijeka Neretva koja u jednom svom dijelu, u kanjonu uzvodno od Konjica, adrenalinom napunjenim rafterima pruža neponovljiv doživljaj i neodoljivo podsjeća na svoju ribu - mekousnu pastrmku. Dužina staze za rafting na Neretvi od Glavatičeva do Konjica iznosi oko 23 kilometra s prelijepim kanjonom i vodopadima. U donjem toku Neretve, gdje završava rafting u selu Džajići nalazi se i plaža koja je iuzetno posjećena u toku sezone.
Una - istinska oaza
Rafting na Uni je postao nezaobilazni događaj, a dokaz tome su brojne poslovne grupe kao i porodice koji se na ovu rijeku uvijek iznova vraćaju. Gornji tok Une je pitak, te je proglašen nacionalnim parkom što je dokaz izuzetnosti i čistoće rijeke i glavni razlog zašto se Una smatra pravom oazom istinskih zaljubljenika prirode i prirodnih ljepota. Rafting na Uni najčešće počinje iz Kulen-Vakufa, naselja na vještačkom riječnom ostrvu, ispod prahistorijske utvrde Ostrovice, pa preko Ripča, Bihaća do Bosanske Krupe.

Una regata je međunarodna tradicionalna turističko-sportsko-kulturna manifestacija. Regata je centralni događaj turističke promocije potencijala rijeke Une i prirodnog okoliša. Regata se odvija u tri etape, a traje četiri dana. Pored raftinga, ovu manifestaciju krase i drugi sadržaji, kao što su skokovi s Gradskog mosta u Bihaću i Bosanskoj Krupi...
Drina i Tara
Tara je na svom putu od Komova, dugom 145 kilometara, stvorila kanjon dug skoro stotinu kilometara s mnogo bukova od kojih su najpoznatiji Brštanovački, Borovi, Ćelije, buk Crvene Stijene...

Kanjon Tare je po dubini drugi u svijetu, iza Colorado Grand Canyona. Kristalno čista voda koja se može piti cijelim putem stanište je brojnim biljnim i životinjskim vrstama, od kojih su mnoge endemične. Pored raftinga u okruženju postoji i veliki broj mogućnosti za organiziranje raznih izletničkih tura kroz Nacionalni park Sutjeska, prašumu Perućicu, planinu Zelengoru, pješčane piramide i mnoge druge prirodne ljepote.
Kanjon Rakitnice
Rijeka Rakitnica je jedna od najvećih pritoka Neretve. Ona je stvorila 26 kilometara dugačak, nepristupačan i prelijep kanjon koji se proteže između planina Bjelašnice i Visočice, jugoistočno od Sarajeva. Kanjon Rakitnice je jedan od najdubljih kanjona u Evropi i duž cijelog kanjona se nalaze endemski primjerci flore i faune.

Medvjedi, vukovi, veprovi, kune, divokoze svi su oni našli utočište u ovom nepristupačnom kanjonu. Dužinom cijelog kanjona kristalno čista planinska voda može se piti. Ulaz u ovaj „Rezervat divlje i netaknute prirode" nalazi se 30 kilometara od centra Sarajeva, a 20 kilometara od aerodroma. Ulazni dio u Kanjon rijeke Rakitnice pruža atraktivne posjete koritu rijeke i obilaske strana kanjona koji se odlikuju spektakularnim pogledima na kanjon i njenim pritokama, koje se kaskadnnim vodopadima ulivaju u ovu rijeku kristalno čiste vode.
Vrbas
Zaljubljenici ekstremnih sportove mogu uživati u ovoj krajiškoj ljepotici na stazama dužine od pet, 11, 14 i 21 kilometar. Vrbas je brza planinska rijeka s nekoliko pjenušavih i divljih sekcija i brzih padova, te spada u nekoliko najatraktivnijih rijeka stepena težine 3-4 u Evropi.

Vrbas usijeca dva kanjona - Tijesno i Podmilačje. Međunarodna klasifikacija težine vodotoka je stepen 3-4, a na nekim rutama 1-2, što daje mogućnosti kako za divlju avanturu i navalu adrenalina, tako i za mirnije porodično uživanje u svim aktivnostima.
Trebižat u srcu Hercegovine
Rijeka Trebižat je smještena u samom srcu Hercegovine u općini Ljubuški i proteže se od svog izvora u Posušju do ušća u Neretvu u Strugama dužinom od 50 kilometara. Rijeka Trebižat zbog obilja vode, biološke raznolikosti, jedinstveni sedrenih barijera nudi velike mogućnosti rafterima i onima koji vole rijeku i prirodu. Također je važno spomenuti da je rijeka Trebižat cijelim svojim tokom pitka i da temperatura vode u zimskom periodu rijetko pada ispod deset stepeni Celzijusa.

Pravi zaljubljenici u ovaj oblik rekreacije i sporta koriste dionicu Peć Mlini - vodopad Kravica dužine 25 kilometara i teže za što većim vodostajem tako da se spust pretvara u ekstremni sport. Za osobe u dobroj formi preporučuje se dionica od sela Veljaci do kupališta Čeveljuša u dužini od 11 kilometara, dok za one skromnijeg znanja i forme dionicu Otunj - Čeveljuša u dužine šest kilometara.

# data[].attributes.attachment_link.title
Rafting u BiH, užitak koji nikada nećete zaboraviti

# data[].attributes.attachment_link.description
U turističkoj ponudi BiH u posljednjih nekoliko godina u samom vrhu nalaze se avanturistički i ekstremni sportovi, a jedan od takvih svakako je rafting. Programi koji se nude za tržište u Bosni i Hercegovini ostavljaju snažan utisak na učesnike i ostaju im u dugom i prelijepom sjećanju.

# data[].attributes.body
Rafting je pre svega zamišljen kao dobar provod na rijeci - spoj ljepote, adrenalina, avanture, odmora, zabave, zadovoljstva, drugarstva, atrakcije, pozitivne energije, povratak netaknutoj prirodi. Sve to nam pomaže da potpuno osetimo ljepotu prirode i vidimo ono što su samo stari splavari znali.

# data[].attributes.attachment_link.keywords[]
Boats and boating--Equipment and supplies

# data[].attributes.body
Svake se godine održava takmičenje, a 2009. godine Vrbas je bio domaćin Svjetskog prvenstva u ovom sportu. Neretva spada u grupu blažih rijeka za rafting, dok su Tara i Una mnogo ekstremnije.

# data[].attributes.attachment_link.readable_text
Iako je svjetsko prvenstvo u raftingu samo po sebi veliki događaj za Banjaluku, organizatori imaju i dalje planove, tačnije, da ovaj grad uvrste na listu vrhunskih turističkih destinacija Evrope i svijeta. Za osam dana svjetskog takmičenja organizatori se pripremaju godinama, a za njih je, kako ističe direktor Svjetskog prvenstva u raftingu Banjaluka 2009 Aleksandar Pastir, ovo takmičenje počelo prije petnaestak dana dolaskom prvih učesnika. Pastir dodaje da je ovo svjetsko prvenstvo više turistički nego sportski događaj.

Pripreme za spust niz Vrbas

„Šest eurokupova, pet liga BiH, pet trka balkanske regionalne lige, jedno evropsko prvenstvo i sada svjetsko prvenstvo. Znači što se tiče raftinga kao sporta ne postoji veća organizacija. Što se tiče raftera oni, ne da su zadovoljni, nego već sada prezadovoljni, tako da, što se nas tiče, svjetsko prvenstvo je već uspjelo."

Svjetsko prvenstvo u raftingu tek je počelo a organizatori ga smatraju uspješnim i gotovo završenim. Već planiraju naredni korak, a to je stvaranje svjetske turističke destinacije. Kako kaže direktor Svjetskog prvenstva u raftingu Aleksandar Pastir neće manjkati ni zaineteresovanih ulagača.

„Lično znam da više od trideset ili četerdeset država već želi potpisati ugovore sa našim turističkim agencijama. Tako da je ovo za nas tek početak."
Volonteri na prvenstvu
Da bi takmičenje prošlo kako je planirano u ogranizaciju je uključen i lokalni volonterski servis. Više od 300 volontera učestvuje na ovom svjetskom prvenstvu. Ovi mladi ljudi svoju ulogu vide na putu ka ostvarivanju sna o Banjaluci kao turitičkom centru.

Pripreme počinju daleko ranije, na "suhom".

„Nadam se da da ćemo ostvariti neka očekivanja." „Očekujem da će to biti nešto, što se tiče turizma ovog grada, čisto da predstavimo ovaj grad i rijeku. Svakako, već smo sklopili neka prijateljstva i nove kontakte. Mislim da je uloga volontera velika.", riječi su nekih volontera.

Veliki broj vrijednih ruku, angažovanih na prvenstvu, podijeljan je u pet kategorija. Oni su zaduženi za sve od logistike do press službe. Lokalni volonterski servis OKC-a iz Banjaluke postoji od 2005. godine i okuplja veliki broj mladih ljudi koje angažuje na različitim manifestacijama u gradu. "Svjetsko prvenstvo u rafitngu je do sada najveći volonterski angažman", kaže koordinatorica volonterskog servisa Aleksandra Slavnić. Tokom obuke, volonteri su stekli nova znanja, svi su prošli osnovnu obuku iz prve pomoći, a neki od njih su savladali ronilačke vještine.

„Što se tiče uslova za prikupljanje volontera, nismo imali neke posebne kriterije za većinu sektora. Shodno svojim afinitetima u životu, oni su odlučivali za koji će se sektor prijaviti i gdje žele volontirati."

Iako mlad sport, rafting u Banjaluci je napredovao do zavidnog nivoa. Bilo je potrebno svega šest godina, od prvih koraka u aktivnom bavljenju raftingom, da se ove 2009. godine dobije svjetsko prvenstvo.

Autor: Sanja Srdić

Odgovorni urednik: Mehmed Smajić

# data[].attributes.attachment_link.title
Banjaluka svjetski rafting centar | DW | 17.05.2009

# data[].attributes.attachment_link.description
Iako je svjetsko prvenstvo u raftingu samo po sebi veliki događaj za Banjaluku, organizatori imaju i dalje planove, tačnije, da ovaj grad uvrste na listu vrhunskih turističkih destinacija Evrope i svijeta. Za osam dana svjetskog takmičenja organizatori se pripremaju godinama, a za njih je, kako ističe direktor Svjetskog prvenstva u raftingu Banjaluka 2009 Aleksandar Pastir, ovo takmičenje počelo prije petnaestak dana dolaskom prvih učesnika.